CELEX: 62013CN0660
Language: et
Date: 2013-12-13 00:00:00
Title: Kohtuasi C-660/13: 13. detsembril 2013 esitatud hagi — Euroopa Liidu Nõukogu versus Euroopa Komisjon

15.2.2014   
            
            
               ET
            
            
               Euroopa Liidu Teataja
            
            
               C 45/26
            
         13. detsembril 2013 esitatud hagi — Euroopa Liidu Nõukogu versus Euroopa Komisjon
   (Kohtuasi C-660/13)
   2014/C 45/43
   Kohtumenetluse keel: inglise
   
      Pooled
   
   
      Hageja: Euroopa Liidu Nõukogu (esindajad: A. De Elera, E. Finnegan, P. Mahnič Bruni)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 3. oktoobri 2013. aasta otsus C(2013) 6355 (final) allkirjastada vastastikuse mõistmise memorandumi addendum Šveitsi rahalise osamakse kohta; mõista kohtukulud välja komisjonilt;
            
         
               —
            
            
               otsustada, et otsuse tagajärjed kehtivad kuni uue otsuse vastuvõtmiseni; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
               1.
            
            
               Oma hagiavalduses nõuab nõukogu komisjoni 3. oktoobri 2013. aasta otsuse C(2013) 6355 (final) allkirjastada vastastikuse mõistmise memorandumi addendum Šveitsi rahalise osamakse kohta (edaspidi „vaidlustatud otsus”) (1) tühistamist ELTL artikli 263 alusel.
            
         
               2.
            
            
               Nõukogu peab vaidlustatud otsust, millega komisjon volitas kahte volinikku eespool nimetatud memorandumit allkirjastama ilma nõukogu eelneva kooskõlastuseta, õigusvastaseks, kuna see rikub aluslepingutes kehtestatud liidu aluspõhimõtteid. Täpsemalt põhineb tühistamishagi kahel väitel:
               
                           1.
                        
                        
                           komisjoni otsus rikub Euroopa Liidu lepingu artikli 13 lõikes 2 sätestatud pädevuse jaotuse põhimõtteid,
                        
                     
                           2.
                        
                        
                           komisjoni tegutsemisiviis, mille tulemusel otsus vastu võeti ja addendum allkirjastati, on vastuolus Euroopa Liidu lepingu artikli 13 lõikes 2 sätestatud lojaalse koostöö põhimõttega.
                        
                     
         
               3.
            
            
               Mis puutub esimesse väitesse, siis on komisjon ainuüksi sellega, et ta sõlmis liidu nimel Šveitsiga vastastikuse mõistmise memorandumi addendumi ilma nõukogu eelneva kooskõlastuseta, rikkunud Euroopa Liidu lepingu artikli 13 lõikes 2 sätestatud pädevuse jaotuse põhimõtet ja võtnud endale pädevuse otsustada liidu poliitika üle, mis kuulub Euroopa Liidu lepingu artikli 16 alusel nõukogule, rikkudes seeläbi institutsioonidevahelise tasakaalu põhimõtet.
            
         
               4.
            
            
               Mis puutub teise väitesse, siis on komisjon nõukogu arvates lojaalse koostöö põhimõtet rikkunud neljal viisil: 1) kasutades teadlikult pädevust, mis kuulub Euroopa Liidu lepingu artikli 16 alusel nõukogule ja tegutsedes seega vastuolus Euroopa Liidu lepingu artikli 13 lõikes 2 sätestatud pädevuse jaotuse põhimõttega ning järelikult ka institutsioonidevahelise tasakaalu põhimõttega; 2) eirates kõnealuses küsimuses teadlikult ja ühepoolselt liikmesriikide rolli, mis on vastuolus Euroopa Liidu lepingu artikli 4 lõikes 1 sätestatud pädevuse andmise põhimõttega; 3) tegutsedes tahtlikult viisil, mis muutis viljatuks nõukogu tehtud jõupingutused komisjoni tekitatud olukorra parandamiseks, ja 4) tegutsedes teadlikult viisil, mis rikub ühtsuse põhimõtet liidu esindamisel välissuhetes.
            
         
      (1)  Komisjoni 3. oktoobri 2013. aasta dokument C(2013) 6355 final.